Jakob Lorber - Page 3 - Stormfront
09-05-2005, 12:18 PM #21
Om Jakob Lorber te vergelyk met Linda Newkirk en nog meer met okkultisme is die ergste vorm van lastering teen 'n persoon wat homself nie kan verdedig nie. Ek het gevra vir 'n objektiewe opinie oor JL, en nie 'n 5 minute soektog op die internet, en dan gryp na die eerste beste kritiek en dit opblaas as die waarheid nie. Dan plaas jy seker vir Oom Siener ook in hierdie kategorie van okkultisme?
Witvrou:verskoon my dat ek lag,jy laat jou nie afskrik nie,mooi so,gaan aan met Jakob Lorber, ek lees dit graag!!!
09-06-2005, 02:33 AM #22
Ek stem nie saam dat Jacob Lorber se geskrifte "geinspireer" is nie - maar ek moet met Witvrou hier saamstem - 'n ontleding moet objektief wees - nie net 'n herhaling van 'n vae stelling van okkultisme wat iemand iewers op die web gemaak het nie. En ja - Linda Newkirk is baie verwaand en 'n direkte vergelyking met haar is nie heeltemal regverdig nie - sy probeer om geld te maak en aansien te verwerf uit haar "profesiee".
Wat ek by vas staan is dat al het Jacob Lorber baie korrekte voorspellings gemaak - beteken nie dat sy geskrifte wel "verbatim" van bo ontvang is en oorgelewer is nie.
09-07-2005, 05:35 PM #23
Hieronder is 'n klein stukkie uit: GAWES VAN DIE HEMEL
Geopenbaar aan Jakob Lorber op 17 Junie 1840
Die ontwikkeling en verband van liggaam, siel en gees
U kan nou self besluit of hierdie geskrif 'n menslike oorsprong het, of dit van Bo geinspireer is en of 'n mens dit gelyk kan stel aan die okkulte?
06] Hier let nou wel op, - ongeveer drie dae voor die geboorte word uit die aller fynste en terselfdertyd die mees soliedste substansies van die siel in die omgewing van die hart ‘n ander oneindig fyn blasie gevorm, en in hierdie blasie word ‘n gees geplaas wat op ‘n stadium in die verlede boos geword het, wat daar is volgens sy wese ‘n vonk van die goddelike liefde; ongeag of die liggaam manlik of vroulik is, is tog die gees eintlik sonder geslagtelike verskil en neem eers mettertyd ‘n bietjie geslagtelikheid aan, wat deur die begeertes geuiter word.
07] Maar nou is hierdie gees nog dood, soos wat hy in die materie alreeds sedert lang, lang tye was. Aangesien die siel nou ‘n imponderable, substansiële wese is, eenvoudig en sodoende onvernietigbaar, en haar voeding ontvang deur die nou reeds volledig ontwikkelde sintuie van die liggaam - wat daar is: ooreenkomstig die ore die rede, ooreenkomstig die oë die verstand, ooreenkomstig die smaak die behaaglikheid van die indrukke wat ontvang word deur klank en lig, dan ooreenkomstig die reuk die waarneming van goed en kwaad, en laastens ooreenkomstig die algemene gevoel die bewussyn van die natuurlike lewe in haar, wat bewerkstellig word deur die aanhoudende evolusie van vloeistowwe en die daaruit geabsorbeerde substansies -, so word die siel dan bekwaam om te dink, waar die dinkproses eintlik deur die sirkulasie van die fynste substansies in haar ooreenstemmende organe met die liggaam bewerkstellig word.
08] Net soos voorheen die sirkulasie van vloeistowwe in die liggaam die wesenlikheid van die siel gevorm het deur die toevoer van substansies vanaf die buitewêreld, net so behoort en sal deur die sirkulasie van die fynste substansies in die organe van die siel die ingeslote gees gevoed word vir so lank, tot hyself ryp word, om die blasie te breek en sodoende ook stuk vir stuk al die organe van die siel te deurdring - en net soos die siel in die liggaam, so word ook hy in die siel ‘n volwaardige derde mens, deur voeding uit die denke van die siel, wat soos volg gebeur:
09] Die gees het net soos die liggaam en soos die siel ooreenstemmende geestelike organe - ooreenkomstig die gehoor en rede die ontvanklikheid of waarneming, ooreenkomstig die lig en die verstand die wil, ooreenkomstig die smaak en behaaglikheid van die indrukke wat ontvang word vanaf klank en lig die vermoë om alle wêreldhede in ooreenstemmende vorms te kan opneem, ooreenkomstig die reuk en die waarneming van goed en kwaad die insig van waar en vals en uiteindelik ooreenkomstig van die algemene gevoel en die bewussyn van die natuurlike lewe, die uit al hierdie voortspruitende liefde.
10] En net soos die kos van die liggaam deur al die sintuie voorsien word, so ook die van die siel en uiteindelik ook die van die gees. Is die kos in die algemeen sleg, word uiteindelik alles sleg en sodoende ook verwerplik; maar is die kos in die algemeen goed, word ten slotte ook alles goed en aanneemlik. Nou sien, dit is nou eenmaal die bestaansverhoudinge tussen liggaam, siel en gees. Nou is die vraag, wat daar slegte en wat daar goeie kos is? -
11] Sien, alles wat wêrelds is, is sleg, omdat dit die gees weer na die wêreld lei, uit wie se doodskerkernag Ek hom van die materie losgeruk het en gelê het in die hart van die siel, sodat hy daar weer lewendig en gesuiwer word van alle sinlike natuuragtige materiële wêreldgesindhede, en dat hy daar uiteindelik bevoeg word vir die opname van die lewe uit My. Indien daar nou net slegte kos vir hom gegee word, word hy weer wêreldgesind, sinlik en uiteindelik materieel en daardeur dood soos voor die geboorte, - so ook die siel met die liggaam, omdat sy daardeur self heel vlees geword het.
12] Maar word nou vir die gees goeie kos gegee, wat bestaan uit my geopenbaarde wil en die bemiddeling deur die werke van verlossing - of My liefde in volle bestand deur die lewendige geloof, word in die hart van die gees ‘n nuwe geestelike blasie gevorm, waarin ‘n suiwer vonk van my liefde geplaas word. En net soos voorheen by die verwekking van die siel en daaruit die van die gees, net so gebeur dit ook met hierdie nuwe verwekking van die heiligdom. Word dit nou volledig ryp, dan skeur hierdie heilige liefde die los bande van die houer en stroom dan soos die bloed van die liggaam of soos die fynste substansies van die siel of soos die liefde van die gees oor in alle organe van die gees, watter toestand dan die nuutgeboorte genoem word, soos die toestand van inplasing van hierdie lewensblasie die inplasingsgeboorte genoem word.
13] En sien, terselfdertyd egter word ook deur die hel reeds tydens die verwekking, in besonder wanneer dit bloot op sondige dierlike bevrediging gemik was, ‘n groot aantal liefdesblasies uit die hel in die omgewing van die maag en die geslagsdele gelê, wat dan byna op dieselfde tydstip as My liefde uitgebore word - soos die ruspers in die lente, wanneer die in die warmte van die son kom, so ook hierdie broeisel deur die opgaande warmte van My goddelike liefde in die gees van die mens.
14] Sien, daarvandaan kom dan ook die versoekinge, aangesien elkeen van hierdie uitgebore wesens van die hel onophoudelike pogings aanwend, om altyd waar enigsins moontlik in die lewe van die siel in te gryp. En indien dan die mens nie kragtig met die nuutgebore liefde uit God eiewillig teen die ongediertes optree nie, dan stroom hulle oorheersend in alle organe van die siel en gaan sit daar soos suigende poliepe vas by die’ plekke waar die gees in die siel moet instroom, en verhinder sodanig die siel die opname van die lewe uit die gees en so ook deur hom die lewe van die goddelike liefde. Wanneer die gees nou sien dat hy homself nie kan uitbrei, om die volheid van nuwe lewe uit God in hom kan opneem nie, dan trek hy weer terug in sy stomme blasie - en so in hom ook des te meer My liefde, wat daar is die God in die mens.
15] En wanneer dit in die mens plaasgevind het, dan word hy weer heel natuurverbonde en baie sinlik, en ook verlore, omdat hy nie weet wat binne in hom gebeur het nie, omdat hierdie ongediertes heel ongemerk en aangenaam eers die sintuie van die mens omkoop en hom sodoende geleidelik heel gevange neem, sodat hy van alles wat van die gees afkomstig is niks meer wil weet, hoor, sien, proe en ruik en voel nie. Dit is dan ‘n groot ellende, soortgelyk dit vanaf die begin tot op die huidige stadium nie bestaan het nie - en ook voortaan nie meer sal wees nie, wanneer die mens nou sy toevlug tot God neem deur uiterlik te bid, naamlik My gebed, deur te vas en lees van die Woord uit die skrif en daardeur ‘n groot verlange kry, om bevry te word uit die groot ellende.
16] En het die mens dit ernstig opgeneem, sodat hy in homself die groot aantal twyfel raak sien, dan begin ook Ek van buite af te werk as oorwinnaar van die dood en alle hel deur My werke van verlossing en gee dan vir die mens uit My barmhartigheid kruis en leiding volgens My wysheid. Daardeur word dan vir die mens die wêreld en sy vreugdes so bitter, dat hy ‘n bare afsku daarvoor kry, en ‘n verlange ontwikkel na bevryding uit die lewe van leiding. En sien, aangesien daardeur die ongediertes geen voeding meer in die siel kry van die sondevolle buitewêreld nie, word hulle swak en verdroog byna volledig in die organe van die siel en beland in ‘n totaal bewustelose toestand.
17] Aangesien nou die’ van buite af sielsverlossende barmhartigheidsliefde van Jesus Christus in die sieklike organe van die liggaam sowel as die siel begin invloei, verlig dit die organe en maak die siel as vermanende gewete bewus van die groot getal ongediertes van sonde, dan skrik die siel, wat deur ‘n beklemming in die hart en ook deur ‘n innerlike sametrekking van die bors in die omgewing van die maag geuiter word, en vra dan in hierdie nederige smart, wat deur ware berou bekragtig word, vir God in die gekruisigde liefde om genade en barmhartigheid, - en sien, dan gewaar dit die gees en begin weer te roer in die blasie, waarheen hy onttrek het.
18] Dan word vir die mens deur die barmhartigheidsliefde van God die wette van Moses sterk in sy geheue deur ernstige vermaning opgeroep, van die eerste tot die laaste, en word die streng nakoming daarvan opgedra, sodat hy homself verneder en verloën tot in sy diepste innerlike, en dit met dieselfde rede, as wat ‘n wasvrou die linne so lang deur die nougeplaasde rollers pers, sodat ook selfs die kleinste vuilisdeeltjies deur die aflopende water saamgeneem word, en wat so dikwels herhaal word as daar nog ‘n troebelheid in die water sigbaar is. Dan eers word die wasgoed onder die strale van die son geplaas, om nog die laaste druppels vuilis deur verdamping te verwyder, sodat dit deur die skoon winde na alle kante vernietigend verwaai kan word.
19] En sien, so is die wette van Moses uit God volgens die getal tien, wat ‘n getal van God is, en toon, dat die mens eers moet glo, wie Ek is, wanneer hy in ellende beland het, sodat hy dan vir My die hoogste agting moet hê, ja dat hy selfs glo, dat hy skuldig is, uit die sewe dae die aangewese Sabbat te kies en dieselfde te heilig in die rus as ‘n ware rusdag van die Here, sodat hy leer om homself te verloën en steeds dieper en dieper in hom self te kyk, om daardeur te erken sy inwoners en dan tot My te wend, dat Ek hulle op die bogenoemde wyse moet vernietig en uitdryf uit die organe van sy siel.
20] En het hy homself so ver verneder tot diep onder My groot mag en krag, kom dit nou neer op die was van die linne - daaronder verstaan moet word die stiptelike nakoming van die nog oorblywende sewe gebooie, waardeur hy homself tot ver onder sy gelyke moet verneder, en moet gevangeneem al sy bose begeertes, en moet breek geheel en al sy eie wil en onderdanig maak aan My wil al sy begeertes en selfs die sagste wense van sy hart; dan sal Ek kom met die liefde en verwarm die blyplek van sy gees, soos ‘n hen haar ongebore kuikens. En sien, dan word die gees, wat al van te vore begin het om te roer, deur die warmte van die goddelike liefde van nuuts af weer uitgebore en stroom netnou weer oor in alle dele van die gereinigde siel en slurp hy gretig die van buite af inwerkende barmhartigheidsliefde uit die gereinigde organe van die siel op, waardeur hy dan kragtiger en kragtiger word.
21] En wanneer dan die liefde van my barmhartigheid ingedring het in die diepte van sy hart, waar nog die buitengewone blasie van die goddelike oerliefde rus, dan ontkiem op nuut die rein goddelike blasie, waarin opgesluit was die groot heiligdom van die liefde van die ewige heilige Vader, aangeraak deur die liefde van die Seun, wie daar nou verlossend gereinig het die siel - en stroom dan, intiem verenig met die siel, in groot duidelikheid soortgelyk ‘n opgaande groot son in die gees oor en sodoende ook in die siel en deur haar ook in die geheel afgestorwe vlees. Sodanig word die mens lewendig deur en deur, en hierdie totale lewendigwording is dan die opstanding van die vlees.
22] En wanneer nou alles deurdring is deur die Vader, dan word die Seun van die Vader opgeneem in die hemel, dit is in die hart van die Vader; maar die Seun neem die gees van die mens op, en die’ die siel, en die siel die liggaam, wat daar is die’ reeds aan julle bekende senuweegees, want al die orige is net ekskremente daarvan.
23] En wanneer nou die Vader, dit is, die liefde van die Vader oorheersend in die mens word, dan word dit lig in die mens, aangesien die wysheid van die Vader nooit geskei is van Sy liefde nie, - so word ook die mens soos vol van liefde, vol wysheid en mag en daardeur nou volledig wedergebore in alle liefde en wysheid. - Sien nou, watter bemoeienis, lankmoedigheid en groot geduld dit My altyd kos, uit duisende skaars een te kan verlos, en hoe dikwels word ook van so ‘n mens My moeite ontken, verag, gevloek en met die voete getrap, - en sien, tog hou Ek nie op om voortdurend na julle te roep nie: Kom almal na My toe, die’ wat vermoeid en belaai is, Ek sal julle almal verkwik! -
Bogenoemde vertaling uit Duits en kan gelees word by:
11-13-2005, 03:29 PM #24
As jy ooit ‘n ware en opregte behoefte in jou hart het om Vader Yahweh te ken en meer oor Hom te leer, lees die "Nuwe Openbaring of Evangelie van Johannes”. Ek kan net met die grootste blymoedigheid en vreugde die boek aanbeveel aan enigiemand wat honger en dors na Goddelike kennis. As jy behoefte het om jou liefde tot Hom meer en meer te laat groei, lees die boek! As jy ‘n persoonlike ontmoeting met Hom wil ervaar lees die boek. Dit is asof Hy met jou persoonlik praat!
Die Skrif se “Soek en jy sal vind” Mat 7:8 Want elkeen wat bid, ontvang; en hy wat soek, vind; en vir hom wat klop, sal oopgemaak word. Ek het vir jare gesoek, en ek het gevind. Nou maak Hy vir my die waarheid oop! Hosannah!
O, hoe groot en liefdevol is Vader YAHWEH in die gedaante van ‘n mens gekom as YAHSHUA om ons sy kinders te kom leer wat ware liefde beteken. Hoe groot is Sy Almag en onuitspreeklik Sy liefde en genade!
Hy het ons belowe Hy sal ons nooit verlaat nie, en so het Hy deur middel van Jakob Lorber ons weer opnuut kom bewus maak dat Hy ons nie verlaat het nie. Daarin leer Hy ons opnuut alles wat ons moet weet en doen om die Ewige Lewe te beerwe.
Daar sal natuurlik goed in staan wat aan ons tradisionele godsdienstige wortels sal ruk en pluk, maar bid daaroor vir die openbaring van reg of verkeerd. Dit sal ons onomstootlik bewys om uit die valse godsdienste te kom waarin ons so vasgevang is, uit tradisie.
As jy dit ernstig bedoel met jou Skepper, lees asseblief hierdie boeke om tot ware kennis en insig en by die waarheid uit te kom!
As jy voel dat dit ‘n sopperige roman is, wil ek jou ernstig vermaan om ‘n indiepte introspeksie na jou geloof te doen of Hy nie miskien dieselfde gees as die van die Fariseers sal vind nie. GEEN MENS kan onaangeraak bly na die lees van hierdie geskrifte nie.
Uittreksel uit boek 2 van die “Nuwe Openbaring van Johannes” Hoofstuk 123
 Ek (YAHSHUA) sê: "O, ellendige huigelaars! Tereg het Jesaja oor julle geskryf en voorspel (Matthéüs. 15:7): 'Die volk nader My met hul mond en eer My met hul lippe, maar hul hart is ver van My af! (Matthéüs. 15:8) Hulle dien My tevergeefs, omdat hulle die volk voorskrifte gee wat slegs maar menslike gebooie is!'" (Matthéüs. 15:9)
Onthou Jakob Lorber se hand het wel hier geskryf maar YAHSHUA het dit gedikteer, dus die Vader YAHWEH Homself. Kyk verby die menslike hand wat die geskrewe woord gedoen het, maar ontdek die waarheid van Bo geinspireer.
Uittreksel uit die boek “Saturn” Hoofstuk 1
14.	Whoever receives something from Me will always receive the highest gift of heaven, because I am the Highest of All in heaven, in the universe, and in all worlds. And should I reveal to you heaven or hell, one as well as the other will at all times contribute to your blissfulness. Whatever My word may imply, it is alive throughout and makes the one who receives it and accepts it in all love, gratitude, humility and in living belief, eternally alive and thereby already within Me, here as well as in the beyond, and through this preference extremely blissful.
Ek wil my volk, die Verbondsvolk van Abraham, Isak en Jakob aanraai om YAHWEH te leer ken.
Die tyd is verby om te hana-hana oor ons saligheid.
HALLELUYAH dat Hy Hom nog steeds met ons vermoei. Halleluyah Sy Apartgestelde NAAM !.
Uittreksel van Hoofstuk 116 uit boek 2 van die “Nuwe Openbaring van Johannes”
Die leer moet verder vertel word
116 Toe sê Ek (YAHSHUA) aan hulle: "Geseënd is julle, omdat julle glo dat die Seun van die Mens deur die Vader in die hemele in hierdie wêreld gestuur is om die gevallenes op te rig en die gevangene te verlos! Maar neem julle almal wel in ag, dat julle oor alles wat julle nou as besondere tekens van My gesien het, niemand iets vertel nie, want dit sou `n dubbele kwaad wees!
 Die helfte van hulle wat dit sou hoor, sou hulleself vererg en die woorde nie slegs nie glo nie, maar julle ook nog as gek verklaar en orals van julle kwaadpraat, want `n blinde is in sy woede gevaarliker as `n honderd siendes! Die ander helfte daarenteen sal julle getuienis te liggelowig aanneem, en hulleself in hulle doen en late uiteindelik self so beperk dat hulle dan heeltemal niks meer uit hulleself sal kan doen nie. En dit beteken dat die vrye gees van die mens gedood word!
 Maar dié leer, wat julle gehoor het, moet julle aan jul vriende en bekendes vertel. Want My Woorde bevat die ewige Waarheid, wat alleen dié mens kan vrymaak, wat Haar in hom opneem, Haar tot sy lewensrigsnoer maak en daardeur erken dat Sy Elohim se ewige Waarheid is. Want die Waarheid is en was en sal altyd wees; het bestaan en is die ewige lewe van elke mens, wat Haar lewend in hom het.
 Maar jammer genoeg sal daar baie wees wat hierdie Waarheid nie sal hoor en nie sal wil aanneem nie, en Haar sal agtervolg asof Sy `n vyand is. En weer ander sal Haar ontvlug uit angs vir die magtiges van die aarde, as te ware soos `n dodelike pes. Maar die wat dit sal doen, sal in hulleself geen ewig lewe deelagtig word nie, maar die ewige dood sal hul deel wees!
 Wie die liggaamlike lewe liefhet en daarna streef om dit tot elke prys te behou, sal met die weldra eindigende liggaamlike lewe ook die ewige lewe van die siel verloor! Wie egter die liggaamlike lewe verafsku, sal die ewige lewe van die siel wen! - Dink wel daaraan! Wie nog iets te vra het, laat hom nou vra! Ek sal hom antwoord."
Die skakels na hierdie geskrifte is:
(daar is baie in Engels, maar ek beveel hierdie een aan, want daar kan jy dit ook in die oorspronklike taal – Duits, gaan lees): http://www.j-lorber.com/